Document ID: /roh_data/filtered/fineweb-2-filterrobots_roh.jsonl.gz/63485

cuntegn
Svizra
Puspè colonnas al Gottard
Er la fin d'emna suenter Tschuncaisma hai dà colonnas sin omaduas varts dal tunnel dal Gottard. Da mezdi era la colonna vers sid radund 8 kilometers lunga, rapporta il servetsch d'infurmaziun da traffic Viasuisse. Quai munta in temp da spetga da radund in'ura e mesa.
En il decurs dal suentermezdi è la colonna sa reducida en direcziun sid. En direcziun nord hai dentant dà er suentermezdi colonnas d'enfin 7 kilometers. La raschun da las colonnas è che la via principala tranter Göschenen ed Andermatt è anc adina serrada pervi da crudada da grippa.
RR novitads 17:00